Skole- og Kulturudvalget i Aalborg Kommune har sat kursen mod byggeriet af en atletikhal i Aalborg til 6 millioner kroner.

Det er Aalborg Atletik der har bedt kommunen sørge for bedre faciliteter en Skovdalen. Foreningen har haft en medlemsstigning på 50 procent de seneste par år. Nu kommer der så en hal til indendørs atletik. Skole- og Kulturudvalget har indtil i går arbejdet med 4 forskellige forslag, blandt andet ombygning af haller på Spritfabrikken og Eternitten. Under forhandlingen er det også blevet muligt at knopskyde endnu mere på Gigantium. Nu er det op til Folkeoplysningsudvalget at give en indstilling til byggeriet inden udvalget indstiller endeligt til byrådets beslutningen. Byggeriet er vurderet til omkring 6 millioner kroner. Atletikklubben bidrager selv med 1 million kroner.